CELEX: 62020TN0528
Language: lt
Date: 2020-08-18 00:00:00
Title: Byla T-528/20: 2020 m. rugpjūčio 18 d. pareikštas ieškinys byloje Kočner / Europolas

12.10.2020   
            
            
               LT
            
            
               Europos Sąjungos oficialusis leidinys
            
            
               C 339/29
            
         
      2020 m. rugpjūčio 18 d. pareikštas ieškinys byloje Kočner / Europolas
      
      (Byla T-528/20)
      (2020/C 339/37)
      Proceso kalba: slovakų
      
         Šalys
      
      
         Ieškovas: Marián Kočner (Bratislava, Slovakija), atstovaujamas advokatų M. Mandzák ir M. Para
      
         Atsakovė: Europos Sąjungos teisėsaugos bendradarbiavimo agentūra (Europolas)
      
         Reikalavimai
      
      Ieškovas Bendrojo Teismo prašo:
      
                  —
               
               
                  priteisti iš atsakovės jam sumokėti 100 000 EUR ir
               
            
                  —
               
               
                  nurodyti atsakovei padengti bylinėjimosi išlaidas.
               
            
         Ieškinio pagrindai ir pagrindiniai argumentai
      
      Ieškinio dalykas – pagal SESV 268 straipsnį pateiktas prašymas pagal deliktinę atsakomybę atlyginti žalą, kurią ieškovas patyrė dėl dviejų žalą sukėlusių įvykių. Ieškovo nuomone, pirmasis žalą sukėlęs įvykis – tai atsakovės atliktas ieškovo asmens duomenų tvarkymas be teismo ar nepriklausomos administracinės institucijos sutikimo įgyjant ir išgaunant duomenis iš mobilaus ryšio telefonų ir duomenų nutekėjimas iš atsakovės aplinkos (1–asis žalą sukėlęs įvykis). Antrasis žalą sukėlęs įvykis, ieškovo teigimu, yra tai, kad atsakovė parengė oficialią ataskaitą, kurioje tvirtino, kad ieškovas yra įtrauktas į vadinamuosius „mafijos sąrašus“ („Mafiánsky zoznamy“).
      Grįsdamas ieškinį ieškovas remiasi dviem pagrindais.
      
                  1.
               
               
                  Pirmasis ieškinio pagrindas grindžiamas neteisėtu atsakovės elgesiu, pasireiškusiu atsakovės dispozicijoje buvusių ieškovo asmens duomenų, už kuriuos atsakovė atsako pagal Reglamento Nr. 2016/794 (1) 38 straipsnio 7 dalį, nutekėjimu. Nutekėjus duomenims iš saugių mobilaus ryšio telefonų buvo pažeistos pagal Europos Sąjungos pagrindinių teisių chartiją saugomos teisės, o ieškovas patyrė neturtinę žalą, priežastiniu ryšiu susijusią su 1–uoju žalą sukėlusiu įvykiu; šią žalą, kiek tai susiję su minėtu įvykiu, jis įvertino 50 000 EUR.
               
            
                  2.
               
               
                  Antrasis ieškinio pagrindas grindžiamas ieškovo įtraukimu į vadinamuosius „mafijos sąrašus“ („Mafiánsky zoznamy“), kurių nei ES teisės, nei nacionalinės teisės lygmeniu nereglamentuoja jokios nei Slovakijos Respublikos, nei kitos ES valstybės narės teisės normos, o toks ieškovo kvalifikavimas yra aiškus pažeidimas, pasireiškiantis neteisėtu asmens duomenų tvarkymu. Tie sąrašai akivaizdžiai pažeidžia pagal ES pagrindinių teisių chartiją saugomas teises atsižvelgiant į Europos Sąjungos Teisingumo Teismo ir Europos Žmogaus Teisių Teismo jurisprudenciją. Dėl priežastinio ryšio su 2–uoju žalą sukėlusiu įvykiu buvo patirta neturtinė žala, kurią ieškovas įvertino 50 000 EUR.
               
            
         (1)  2016 m. gegužės 11 d. Europos Parlamento ir Tarybos reglamentas (ES) 2016/794 dėl Europos Sąjungos teisėsaugos bendradarbiavimo agentūros (Europolo), kuriuo pakeičiami ir panaikinami Tarybos sprendimai 2009/371/TVR, 2009/934/TVR, 2009/935/TVR, 2009/936/TVR ir 2009/968/TVR (OL L 135, 2016 5 24, p. 53).